Bad Religion

Bad Religion je punk rocková skupina, ktorá vznikla v Los Angeles v roku 1979. Skupina je známa častým používaním stúpajúcich vokálnych harmónií (známych ako "oozin’ aahs"), gitarových sól a textov, ktoré často obsahujú náboženské a politické komentáre. Ich texty tiež často súvisia s predmetmi sociálnej zodpovednosti. Zostava skupiny sa počas rokov menila, pričom jediným stálym členom je hlavný spevák Greg Graffin, avšak súčasná zostava sa skladá z troch členov pôvodnej zostavy (Graffin, Brett Gurewitz a Jay Bentley). dodnes vydala skupina 16 štúdiových albumov, 2 koncertné albumy, 3 kompilácie, 3 EP (z ktorých jedno obsahuje coververzie vianočných piesní) a 2 DVD (obidva sú nahrané naživo).

Hoci sa skupina stala kultovou, hlavne vďaka jej prvotným albumom, až do roku 1994 nedosiahla veľký komerčný úspech, kedy vydala svoj ôsmy štúdiový album Stranger Than Fiction, z ktorého boli vydané najväčšie hity „Infected“ a opätovne nahranú verziu skladby „21st Century (Digital Boy)“, a ktorý bol v USA a v Kanade certifikovaný zlatou platňou. Ich zatiaľ posledný album s názvom True North bol vydaný dňa 22. januára 2013. Skupina Bad Religion je jednou z najpredávanejších punk rockových interpretov všetkých čias, pričom predala viac ako 5 miliónov albumov po celom svete.

Štýl a vplyvy
Medzi interpretov, ktorí najviac ovplyvnili tvorbu skupiny Bad Religion patria punk rockové skupiny 70. rokov ako The Ramones, The Germs, Sex Pistols a The Clash, spoločne s niekoľkými interpretmi 80. rokov ako Black Flag, Circle Jerks a Minor Threat. Taktiež tvorba skupiny The Beatles veľmi ovplyvnila skupinu Bad Religion. Niekedy je dvojica Greg Graffin a Brett Gurewitz nazývaná ako Lennon/McCartney punk rocku.

Naopak, tvorba skupiny Bad Religion ovplyvnila punk rockových interpretov ako AFI, All, Authority Zero, The Bouncing Souls, Death by Stereo, Lagwagon, NOFX, The Offspring, Pennywise, a Rise Against. Spevák skupiny Funeral for a Friend, Matt Davies-Kreye tiež uviedol, že Bad Religion ovplyvnila jeho tvorbu, predovšetkým však album Against The Grain. Z domácich kapiel sa k odkazu Bad Religion hlási napr. Inekafe.

Členovia
Časová os

Hoci je Greg Graffin jediný stály člen skupiny, v súčasnosti sú jej členmi aj pôvodní členovia, Brett Gurewitz a Jay Bentley. Gurewitz so skupinou ale naživo vystupuje len občas (pre televízne vystúpenia alebo na koncertoch blízko Kalifornie), keďže je ako šéf vydavateľstva Epitaph Records (ktoré vydáva popri Bad Religion aj mnoho ďalších skupín) pracovne vyťažený.

Súčasní členovia
Greg Graffin - hlavné vokály, klavír, syntetizátor, akustická gitara, hlavný textár (1979–súčasnosť)
Brett Gurewitz - gitara, sprievodný spev, hlavný textár (1979–1983, 1986–1994, 2001–súčasnosť)
Jay Bentley - basová gitara, sprievodný spev (1979–1982, 1986–súčasnosť)
Brian Baker - sólová gitara, perkusie, sprievodný spev (1994–súčasnosť)
Mike Dimkich - gitara, sprievodný spev (2013–súčasnosť)

Diskografia

Štúdiové albumy
 How Could Hell Be Any Worse? (1982)
 Into the Unknown (1983)
 Suffer (1988)
 No Control (1989)
 Against the Grain (1990)
 Generator (1992)
 Recipe for Hate (1993)
 Stranger Than Fiction (1994)
 The Gray Race (1996)
 No Substance (1998)
 The New America (2000)
 The Process of Belief (2002)
 The Empire Strikes First (2004)
 New Maps of Hell (2007)
 The Dissent of Man (2010)
 True North (2013)

Kompilácie
 80 – 85 (1991) (neskôr vydaná ako rozšírená verzia albumu How Could Hell Be Any Worse?)
 All Ages (1995)
 Punk Rock Songs (2002)

Koncertné albumy a video
 Along the Way (1990) (VHS)
 Tested (1997)
 Live at the Palladium (2006) (DVD)
 30 Years Live (2010)

Referencie

Iné projekty

Externé odkazy
Oficiálna webstránka

Zdroj


Kategória:Hudobné skupiny z 1979
Kategória:Hudobné skupiny z Kalifornie
Kategória:Punkrockové hudobné skupiny USA
Kategória:Hardcorepunkové hudobné skupiny USA
Kategória:Šestice v hudbe